open-index/open-wikipedia-markdown huggingface dataset:
22 (film)

***22*** er en norsk skrekkfilm fra 2001, regissert av Pål Aam og Eystein Hanssen. Filmen regnes som den første norske rendyrkede skrekkfilmen som er produsert.

## Handling
Filmen handler om en saksemorder som herjer i Oslo. De siste 5 månedene er 5 kvinner drept og alle drapene skjer på den 22. dagen i måneden. Politiet står fullstendig maktesløse og når det igjen begynner å nærme seg den 22. frykter de flere nye drap. Vi møter en vennegjeng som holder til i Oslo sentrum. Det gjør også morderen som nå er på jakt etter nye ofre.

## Om filmen
Filmen er innspilt på locations på Grünerløkka, Grønland og ved Akerselva i Oslo sentrum. *22* ble laget på dugnad, og hadde et budsjett på kun 100.000 kroner. Den ble lansert den 22. juli 2001 og er vist på TV 2 flere ganger.

;Kritikerne
Det norske nettstedet CINERAMA gav den terningkast to i 2001 og skrev følgende: «Internasjonalt sett er "22" helt forferdelig, men fra et nasjonalt synspunkt derimot, er det en film som lover godt for fremtiden til en eventuell norsk undergrunnsfilmbransje».

## I rollene
* Sophia Kaushal – Chan
* Susan Badrkhan – Evin
* Helga Meisingset – Rebekka
* Per Andreas Torgersen – Allan
* Irasj Azami – Irasj
* Kristin Talgøe – Kristin
* Sverre Ringstad
* Jarle Sten Olsen
* Ronnie Baraldsnes
* Jon Gangdal
* Eystein Hanssen
* Frode Søbstad
* Håvard Hagen
* Ole Jørn Horntvedt
* Hilde Borg Nesbakk
* Knut Aas
* Anja Kruse

## Referanser


## Eksterne lenker
*
Topoľčany

**Topoľčany** er en by ved elva Nitra i regionen Nitra i vestre Slovakia. Befolkningen var på  innbyggere i 2005. Byen er kjent for sin møbelindustri og for ølmerket Topvar.

En stor del av de slovakiske innvandrere til Norge (pr 2012) kommer fra Topoľčany.

## Demografi

## Referanser


## Eksterne lenker
*
Grevene av Werl

**Grevene av Werl** var en innflytelsesrik greveslekt i det nordtyske område som hadde deres bosted på området til den nåværende byen Werl. Den første av disse var Hermann I av Werl (død ca 985). På 1000-tallet hadde de vidstrakte herskapsområder, som tidvis strakk seg fra Nordsjøen til Sauerland. Grevskapet døde ut da Friedrich von Arnsberg døde i 1124.

Etter å ha tapt mange av sine områder, flyttet de i løpet av 1000-tallet sitt sete til Arnsberg og grunnla grevskapet Arnsberg. Dette var et territorium innenfor det hellige romerske rike av den tyske nasjon inntil det ble innlemmet i hertugdømmet Westfalen i 1368. En annen linje utgikk fra grevskapet Werl i årene 1225/1226 i form av grevene av Hövel.
Rolf Arly Lund

**Rolf Arly Lund** (født 11. januar 1944 i Oslo, død 26. september 2018) var en norsk skuespiller.

Han gikk ut av Statens teaterhøgskole i 1969 og debuterte samme år på Det norske teatret i *Forbanninga* av Stanisław Wyspianski. Han var i årene 1969 til 1971 ansatt ved Det norske teatret, deretter ved Riksteatret fram til 1973, Nationaltheatret fram til 1981.

Han har senere arbeidet frilans, og ved Teatret på Torshov i årene 1984 1985, og har spilt i *[[Maridalsspillet]]*. 

Hans datter er scenekunstneren og dramatikereren Ragnhild Lund.

## Film/hørespillroller (utdrag)
* *[[Operasjon V for vanvidd]]*, 1970
* *[[Inntrengeren]]*, 1974
* *[[Rallarblod]]*, 1979
**[[Det gylne landet Elidor]],* 1981
**[[En studie i rødt (hørespill)|En studie i rødt]]*, 1987
* *[[Familiesagaen De syv søstre]]*, 1998-2000
* *[[Olsenbandens siste stikk]]*, 1999
* *[[Sejer - elskede Poona]]*, 2003
* *[[Hotel Cæsar]]*, 2004
* *[[Døde menn går på ski]]*, 2004
* *[[Min misunnelige frisør]]*, 2004

## Referanser


## Eksterne lenker
* Biografi med lenke til fullstendig rolleliste på Nationaltheatret
*
Vuoggatjålme

**Vuoggatjålme** er et turistanlegg i Arjeplogs kommune i Sverige. Der ble det målt -52,6 °C den 2. februar 1966, hvilket er svensk rekord. Utenfor Vuoggatjålme ligger en innsjø som heter Vuoggatjålmejaure.

## Kilder
*SMHI

## Eksterne lenker
*
Vuoggatjålmejaure

**Vuoggatjålmejaure** er en innsjø utenfor Vuoggatjålme i Arjeplog kommune i Norrbottens län i Sverige. Den er en del av Skellefteälvens nedbørfelt og har et areal på 7,18 kvadratkilometer og ligger 478,1 meter over havet.

## Referanser
4652 Iannini

**4652 Iannini** (1975 QO) er en asteroide i hovedbeltet, oppdaget av Gualberto M. Iannini i 1975.

## Eksterne lenker
*
Karin-familien

Asteroidefamilien **Karin** eller **Karin-hopen** er en underfamilie til Koronis-familien som består av minst 90 hovedbelteasteroider. Det som er spesielt med disse er at forskere har brukt banene til 13 av medlemmene og regnet seg bakover til de ble funnet å ha samme bane &ndash; banen til legemet som de alle kommer fra.

Asteroidefamilien er oppkalt etter det største medlemmet, 832 Karin, som har en diameter på ca. 19&nbsp;km. Denne utgjør omtrent 15&ndash;20 % av massen til det opprinnelige legemet som hadde en estimert diameter på 33&nbsp;km. 832 Karin er en S-type-asteroide.

## Kilder
* Nesvorný, D., et al. 2002. The recent breakup of an asteroid in the main-belt region. Nature 417(6890):720-722.
* Nesvorný, D., Bottke, W.F., Levison, H.F., Dones, L., 2003. Recent origin of the Solar System dust bands. Astrophys. J. 591, 486–497.
* Nesvorný, D., & Bottke, W. F. 2004. Detection of the Yarkovsky effect for main-belt asteroids. Icarus 170: 324-342.
* Nesvorný, D et al. 2006. Karin cluster formation by asteroid impact. Icarus 183: 296-311.
Revolution 9

**«Revolution 9»** er en lydmontasje satt sammen av John Lennon og Yoko Ono (med litt hjelp fra George Harrison). Lydmontasjen ble utgitt 22. november 1968 på dobbeltalbumet *[[The Beatles (White Album)|The Beatles]]* (også kalt *White Album*) med The Beatles.

Lydmontantasjen ble innspilt og satt sammen 6./10./11./20./21. juni 1968. Paul McCartney og Ringo Starr deltok ikke i det arbeidet.

En del lydeffekter stammet fra lydbiblioteket til Abbey Road Studios. Videre høres blant annet stemmene til Lennon, Ono og Harrison «Revolution 9» er den lengste innspillingen som ble utgitt på et album av The Beatles, og den varer 8 minutter og 22 sekunder.

## Referanser
Drømmen om Elin

: *For musikkalbumet av Tramteatret, se [[Drømmen om Elin (Tramteatret-album)]].*
**«Drømmen om Elin»** eller **«Borgholmsvalsen»** er en vals gjort kjent av Calle Jularbo. Den blir framført både med og uten tekst. Tommy Körberg gjorde en grammofoninnspilling av sangen i 1969. I 1970 lå den åtte uker på Svensktoppen.

En norsk versjon av sangen er spilt inn av Freddy Kristoffersen. Den er blant annet å finne på CD-en «Freddy Kristoffersens 40 beste» (PolyGram 510–600.2, 1992). På denne innpillingen er Freddy Kristoffersen kreditert for oversettelse av teksten.

## Referanser
Wilhelm Mohr (1820–1880)

**Wilhelm Mohr** (født 20. mai 1820, død 5. mai 1880) var en norsk forretningsmann, og sønn av konsul August Christian Mohr (1775–1845) og Elisabeth Petersen Elhoeft (1779–1868). Han var gift med Antoinette Ulrikke Mowinckel (1823–1894) og far til August Christian Mohr (1847-1918) og Conrad Mohr (1849–1926).

Mohr vokste opp i Bergen og gikk inn i farens firma Aug. C. Mohr, som drev innen fiske, korn og shiping, og ledet dette frem til sin død.

## Litteratur
* Mohr, Wilhelm (1969): «Mine livserindringer.» *John Griegs Boktrykkeri, Bergen*.
Longuita

**Longuita** er et distrikt i provinsen Luya i regionen Amazonas i Peru. Distriktet grenser til distriktet Colcamar i nord, til distriktet Tingo i øst, til distriktet María i sør og til distriktet Pisuquia i vest. Distriktets nasjonale statistikkode er 010507 og hovedstaden er Longuita.

Distriktet ble opprettet den 14. november 1944.

## Landsbyer i distriktet Longuita

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Longuita
Norsk sosiologforenings hederspris

**Norsk sosiologforenings hederspris** er en årlig pris utdelt av Norsk sosiologforening. Prisen skal gå til *«til personer som på en fortjenestefull måte har preget norsk sosiologi eller til norske sosiologer som har markert seg internasjonalt»*. Prisen ble innstiftet i 1995 og utdeles av en komité oppnevnt av Norsk Sosiologforening.

## Prisvinnere
* 2024 Pål Repstad 
* 2023 Willy Pedersen
* 2021/2022 Grete Brochmann 
* 2020 Ivar Frønes 
* 2019 Karin Widerberg
*2018 Nils Petter Gleditsch
* 2017 Else Øyen
* 2016 Trond Petersen
* 2015 Gunhild Hagestad
* 2014 Thomas Mathiesen og Edvard Vogt 
* 2013 Knud Knudsen
* 2012 Willy Martinussen 
* 2011 Jon Elster 
* 2010 Gudmund Hernes 
* 2009 Arnlaug Leira
* 2008 Kari Wærness
* 2007 Ole-Jørgen Skog
* 2006 Stein Bråten
* 2005 Nils Christie
* 2004 Fredrik Engelstad
* 2003 Tore Lindbekk
* 2002 Dag Østerberg
* 2001 Johan Galtung
* 2000 Ottar Brox 
* 1999 Ørjar Øyen 
* 1999 Yngvar Løchen 
* 1998 Natalie Rogoff Ramsøy 
* 1998 Harriet Holter 
* 1997 Hans Skjervheim 
* 1997 Arne Næss 
* 1996 Sverre Holm 
* 1996 Arvid Brodersen

## Referanser
Henry Dunant-medaljen

**Henry Dunant-medaljen** er den internasjonal Røde Kors-bevegelsens høyeste utmerkelse.

Medaljen ble opprettet i 1965 under den internasjonale røde kors konferansen i Wien. Medaljen ble først utdelt i 1969.

Formålet med medaljen er å anerkjenne og belønne utmerket tjeneste og handlinger uført av medlemmer av Røde Kors. Medaljen kan tildeles både for farefull innsats og for lengre fortjenstfull tjeneste for organisasjonen.

Norske Bjørn Egge ble tildelt medaljen i 2005.

## Referanser
Hvitt gull

**Hvitt gull** er gull legert med en eller en blanding av hvitaktige metaller slik at det skinner hvitaktig i stedet for gult. Et av de vanligste metallene brukt i slik legering er palladium. Andre metaller inkluderer blant annet platina, sølv og nikkel.

Hvitt gull er en del brukt i smykker siden det ikke blir svart gjennom oksidering, slik sølv gjør.

## Referanser


## Eksterne lenker
*
Septett

**Septett** er en gruppe på syv, og blant annet en vanlig sammensetning i mindre musikalske ensembler. Musikken som spilles i slike små ensembler kalles gjerne kammermusikk.
Shimmer Chinodya

**Shimmer Chinodya** (født i 1957 i Gweru i Føderasjonen av Rhodesia og Nyasaland) er en zimbabwisk forfatter.

Han gikk på grunnskole på Mambo Primary School, men ble utvist fra Goromonzi, skolen på neste nivå, etter å ha demonstrert mot Ian Smiths regjering. Han har høyere utdannelse fra University of Zimbabwe og University of Iowa, og har en MA i Creative Writing fra 1985.

I 1990 vant han Commonwealth Writers' Prize for Afrika for boken *Harvest of Thorns*. Han har også vunnet Noma-prisen i 2007 for boken *Strife* og blitt nominert til Caine Prize for African Writing for *Can we Talk and Other Stories*.

Chinodya har jobbet som lærer og med pensumutvelgelse. Han har også vært forelegger og gjesteprofessor på St. Lawrence University i USA fra 1995-1997.

## Verker
* *Dew in the Morning* (1982) 
* *Farai’s Girls* (1984)
* *Child of War* (1986)
* *Harvest of Thorns*  (1989)
* *Can we talk and other Stories* (1998)
* *Tale of Tamari* (2004)
* *Chairman of Fools* (2005)
* *Strife* (2006) 

## Referanser
London Velopark

**London Velopark** er et sykkelanlegg i Leyton i øst London. Det er en av de permanente olympiske og paralympiske arenaer bygget til Sommer-OL 2012. Veloparken er i den nordlige enden av Olympiaparken. Den har en velodrom og en BMX-bane som vil bli brukt under lekene, samt en 1,6 km lang landeveissyklingsbane og en terrengsykkelbane. Anlegget ble bygget i perioden 2009 til 2011, og var det første av de olympiske anleggene som ble ferdigstilt.

## Eksterne lenker
*
Reidun Kjelling Nybø

**Reidun Kjelling Nybø** (født 1969) er en norsk journalist. Hun er fra 2022 generalsekretær i Norsk Redaktørforening.  

Hun tok journalistutdanning ved Høgskolen i Bodø, og var ferdig i 1993. Hun har også utdanning innen samfunnskunnskap og mediekunnskap samt videreutdanning i undersøkende journalistikk. 

Hun begynte i *[[Nordlandsposten]]* i 1992, og jobbet der fram til 1999, da hun begynte å jobbe hos konkurrenten *[[Nordlands Framtid]]*. Der ble hun til avisene ble sammenslått i 2002. Reidun Kjelling Nybø var tillitsvalgt for journalistene i Nordlands Framtid da de to Bodø-avisene ble fusjonert i 2002.

Reidun Kjelling Nybø ga i 2007 ut boken *Fra tabu til tema* om selvmord i mediene.

Hun satt i styret for Norsk Redaktørforening fra 2007–2013. Fra september 2013 har hun vært assisterende generalsekretær i Norsk Redaktørforening og ble i januar 2022 valgt til generalsekretær i organisasjonen. Hun har også vært styreleder for Institutt for Journalistikk siden 2012.

## Referanser
Desken

**Desken** er midtpunktet i en avisredaksjon der stoff og bilder blir levert. Når journalistene er ferdige med saken sin blir den automatisk sendt over til desken som vurderer stoffet. De som jobber på desken, ofte deskjournalister, typografer og vaktsjef, bestemmer hvilke nyheter som kommer med i neste dags avis, samt hvor de skal plasseres. 
Utformingen av desken, hvor mange personer som har sitt arbeidssted der, og hvilke roller som er en del av desken varierer fra avis til avis. 
Det er vaktsjefen som er ansvarshavende på desken, og vedkommende har delegert redaktøransvar.
Sefi Atta

**Sefi Atta** (født i Lagos i 1964) er en nigeriansk forfatter.

Sefi Atta ble født inn i en familie med fem barn. Faren hennes, Abdul-Aziz Atta, var sekretær for de føderale myndighetene og leder for de offentlige tjenestene fram til sin død i 1972. Etter dette ble hun oppdrat kun av moren, Iyabo Atta. 

Hun gikk på Queen’s College i Lagos og Millfield School i England. I 1985 gikk hun ut fra Birmingham University og begynte i lære som regnskapsfører. Hun flyttet fra England til ISA i 1994 sammen med mannen sin. Sammen har de en datter.

Atta begynte å skrive mens hun bodde i New York, og tok eksamen i kreativ skriving på Antioch University i Los Angeles i 2001. Novellene hennes har stått på trykk i publikasjoner som *[[Los Angeles Review]]*, *[[Mississippi Review]]* og *[[World Literature Today]]*. 

Debutromanen hennes, *Everything Good Will Come*, kom ut i USA, England og Nigeria i 2005. Novellesamlingen *News From Home* kom ut i Nigeria i 2008, England i 2009 og USA i 2010. Romanen *Swallow* kom ut i Nigeria i 2008 og i USA 2010. Bøkene hennes har blitt oversatt til mange språk.

Hun skriver også skuespill og hørespillene hennes har blitt sendt av BBC and  I 2005 ble hennes første skuespill for scene, *The Engagement*, satt opp på MUSON Centre i Lagos. I mars 2011 hadde *The Cost of Living* premiere på Terra Kulture i Lagos og i september samme år ble *Hagel auf Zamfara* oppført på Theatre Krefeld i Krefeld i Tyskland.

Atta satt i juryen for Neustadt International Prize for Literature i 2010, og var gjesteforfatter ved University of Southern Mississippi i 2006. Hun har også hatt et kortere opphold på Northwestern University i 2008.

## Priser
Sefi Atta vant tredjepremien i Zoetrope Short Fiction Contest i 2002, førstepremie i Red Hen Press Short Story Award i 2003,var finalist i Glimmer Train’s Very Short Fiction Award samme år og var nominert til Caine Prize for African Writing i 2006. Hun vant andreplass med hørespill i BBC African Performance i 2002 og 2004.

I 2005 vant hun International PEN David T. K. Wong Prize for Short Fiction for novellen «Twilight Trek». I 2006 vant *Everything Good Will Come* Wole Soyinkas pris for afrikansk litteratur og i 2009 vant novellesamlingen *Lawless and Other Stories*, også kjent under navnet *News From Home*, Noma-prisen.
   
## Referanser


## Eksterne lenker
* Attas nettside
* The Miracle Worker – en novelle av Sefi Atta
Historisk revisjonisme

**Historisk revisjonisme** betegnes i historiografien som nyfortolkning av ortodokse syn på historiske bevis, motivasjoner eller beslutningsprosesser som omgir en historisk hendelse. Selv om begrepet «revisjonisme» som regel er benyttet negativt, er jevnlig revidering av historien eller tolkninger av historien, en del normal forskerprosess i å skrive historie.

Således er historisk revisjonisme enten:
* En legitim revisjon av historien etter hvert som ny forskning avdekker nye kjensgjerninger, eller
* En illegitim endring av historiske fakta eller benektelse av relevant fakta med det mål å enten forfalske eller endre oppfatningen av historiske kjensgjerninger.

Et kjent eksempel på historisk revisjonisme er forsøk på revurdering av holocaust, hvor den allment aksepterte påstanden om planlagt, systematisk utryddelse av rundt 6 millioner jøder, cirka 400&nbsp;000 sigøynere  og 250&nbsp;000 funksjonshemmede og homofile benektes. En kjent historiker som har arbeidet innenfor historisk revisjonisme er David Irving. Andre kjente holocaustrevisjonister fra det 20. århundre er Harry Elmer Barnes, David Hoggan, Paul Rassinier, Robert Faurisson og Arthur R. Butz.

Tilsvarende har den tyrkiske regjeringen benektet folkemordet på armenerne i Lilleasia etter Første verdenskrig. Både anslagene deres over antallet døde og hvorvidt dette var et planlagt folkemord, er fortsatt sterkt kontroversielt.  Andre kjente eksempler på konflikter hvor revisjonister presenterer andre, lavere tall for antall døde i konflikter, finner vi fra enkelte historikere eller hele forskningsmiljøer i Kroatia (om Ustasjas folkemord), i Serbia (om Bosnia-krigen og Srebrenica), og i Europa generelt (om antall drepte i konsentrasjonsleirene i andre verdenskrig). 

Et annet eksempel Charles A. Beard som på begynnelsen av 1900-tallet presenterte en radikalt ny forståelse om Den amerikanske borgerkrigen, Den amerikanske grunnloven og avskaffelsen av Slaveri i USA, da han tolket disse som tegn på kamp mellom sosioøkonomiske klasser og ikke som moralske konflikter. 

Deler av revisjonismen er revisjon av det etablerte synet på holocaust, deler er revisjon av den generelle krigshistorien. For å unngå misforståelse/feilassosiasjon er derfor begrepet gjerne unngått av andre historikere om sin egen virksomhet når de ser på nytt (revidere = «se på nytt») og omvurderer historieskrivning på et eller annet område.

## Se også
* Pseudohistorie
Kōdansha

**Kōdansha** (株式会社講談社, Kabushiki-gaisha Kōdansha) er et av Japans største forlag, og blant mye annet en stor produsent av manga. Forlaget ble grunnlagt i 1909 og har sitt nåværende hovedkvarter i Tokyo.

Forlaget gir blant annet ut tidsskriftet Shūkan Gendai.

Blant mangatitlene er Sailor Moon, Ah! my goddess, Akira, Blade of the Immortal, BLAME!, FLCL, Great Teacher Onizuka, Love Hina, Power!! og Tokyo mew mew.

Forlaget har også en mindre animeproduksjon, som i hovedsak består av filmatiseringer av deres egne mangaserier, men også andre produksjoner som en film om Barbapappa.

## Referanser

## Eksterne lenker
*
Canadian Brass

**Canadian Brass** er en canadisk messingkvintett. Messinggruppen ble etablert i 1970 og går for å være en av verdens fremste messingkvintetter.

*Trompet: Joe Burgstaller og Mikio «Miki» Sasaki 
*Horn: Jeff Nelsen
*Trekkbasun: Keith Dyrda
*Tuba: Charles Daellenbach

## Tidligere medlemmer
*Trompet: Bill Phillips, Stuart Laughton, Ronald Romm, Fred Mills, Jens Lindemann, Ryan Anthony, Charles Lazarus, Justin Emerich, Manon Lafrance, Jeroen Berwaerts, Brandon Ridenour, Chris Coletti, Fabio Brum, Caleb Hudson og Ashley Hall-Tighe.
*Horn: Graeme Page, Martin Hackleman, David Ohanian, Christopher Cooper, Bernhard Scully og Eric Reed
*Trekkbasun og euphonium: Gene Watts og Achilles Liarmakopoulos.

## Referanser


## Eksterne lenker
* 
* 
*
Ad fontes

***Ad fontes*** er et latinsk uttrykk som betyr «til kildene» (eller «til utspringene»). Uttrykket er programmatisk for humanismen, også bibelhumanismen,  i middelalderen og tidlig nytid, som ivret for at man fornyet sitt kjennskap til gresk og latinsk klassisk litteratur.

Uttrykket *ad fontes* forekommer i bibeloversettelsen Vulgatas gjengivelse av en passasje fra Salme 42: 

:*quemadmodum desiderat cervus ad fontes aquarum ita desiderat anima mea ad te Deus*.
:(*Likesom hjorten lengter etter vannutspringene, lengter min sjel etter deg, Gud.*)

Ifølge Hans-Georg Gadamer i hans *«[[Sannhet og metode]]»* hentet spanske humanister uttrykket fra dette bibelstedet.

Erasmus av Rotterdam benyttet uttrykket i sitt verk *De ratione studii ac legendi interpretandique auctores*: 
:*Sed in primis ad fontes ipsos properandum, id est graecos et antiquos.*
:(Men fremst må man haste til kildene selv, det vil si til grekerne og de gamle.)

## Litteratur
*J.D. Tracy: «Ad Fontes: The Humanist Understanding of Scripture as Nourishment for the Soul», i *Christian Spirituality II: High Middle Ages and Reformation*, (1987), editor Jill Raitt 

## Referanser


## Eksterne lenker
* Classics
Super 8

***Super 8*** er en amerikansk sci-fi-thriller og mysteriefilm fra 2011 skrevet og regissert av J.J. Abrams. Hovedrollene spilles av Joel Courtney, Elle Fanning og Kyle Chandler. Steven Spielberg var involvert på produsentsiden.

Filmen ble godt mottatt av anmelderne og ble en stor publikumssuksess.

## Handling
Politimester Jack Lamb og hans 14-årige sønn Joe sørger over tapet av kona. Jack skylder på hennes medarbeider Louis Dainard for dødsfallet, siden kona tok over skiftet hans.

Litt senere bestemmer seks venner seg for å spille inn en film rett ved jernbanestasjonen. Blant disse finnes Joe og Dainards datter, Alice, som mot fedrenes vilje har blitt nære venner. Dessverre blir ikke dagen som de hadde håpet, når de blir vitner til en togulykke.

Det viser seg at togulykken ikke var en ulykke, men at ett eller annet overnaturlig har entret byen. Men ingen vet hensikten bak. Jack og Joe blir involvert i etterforskningen på forskjellige måter, mens Joe og vennene hans på egen hånd leter etter Alice, som de har hørt ble kidnappet av vesenet. 

## Rolleliste

## Referanser


## Eksterne lenker
*
Gassolje

**Gassolje** (engelsk: gasoil) er et dieselliknende brennstoff som primært benyttes for skip (marin gassolje) og som lett fyringsolje for oppvarming av bygg. Gassolje er en klar, tynntflytende gjennomsiktig væske til forskjell fra tungolje som er sort, seig og ugjennomskinnelig. 

Gassolje må ikke forveksles med gasoline (som er bensin) eller flytende petroleumsgass (LPG) eller flytende naturgass (LNG)
Dear Prudence

**«Dear Prudence»** er en sang skrevet av John Lennon (men kreditert Lennon/McCartney) som ble fremført og utgitt 22. november 1968 med The Beatles på deres dobbeltalbum *[[The Beatles (White Album)|The Beatles]]* (også kalt *White Album*).

## Bakgrunn

Da The Beatles og bekjente av dem var på meditasjonskurs i Rishikesh i India, ble det laget en del sanger, deriblant «Dear Prudence». Sangen handlet om Prudence Anne Villiers Farrow (lillesøsteren til Mia Farrow). Under oppholdet i Rishikesh var det sjelden at Prudence kom ut av sin meditasjons-hytte. Dette varte hele tre uker. Lennon og George Harrison klarte til slutt å overtale henne til å komme ut.

## Innspilling

«Dear Prudence» ble innspilt 28./29./30. august 1968 i Trident Studios i London. Ringo Starr hadde forlatt gruppen midlertidig noen dager i forveien grunnet mistrivsel. Derfor tok Paul McCartney på seg jobben bak trommesettet. På en av innspillingsdagene hadde McCartney besøk av sin fetter John som fikk lov å bidra med kor og håndklapp.

## Personell

*John Lennon: elektrisk gitar, tamburin, vokal, kor
*Paul McCartney: trommer, bass, piano, kor, håndklapp
*George Harrison: sologitar, kor, håndklapp
*Mal Evans: kor, håndklapp
*Jackie Lomax: kor, håndklapp
*John McCartney: kor, håndklapp

## Annet

John Lennons sønn, Sean Lennon ga ut en coverversjon av «Dear Prudence» i Japan i 1991.

Det norske bandet Prudence tok sitt bandnavn fra nettopp sangen «Dear Prudence».

## Referanser
NCIS

**NCIS** kan vise til:

* Naval Criminal Investigative Service, et etterforskningsorgan
* ''NCIS'', en fjernsynsserie
* **', en fjernsynsserie
* **', en fjernsynsserie
Luya (distrikt)

**Luya** er et distrikt i provinsen Luya i regionen Amazonas i Peru. Distriktet grenser til distriktene Luya Viejo, Santa Catalina, San Jerónimo, San Cristóbal, Lámud og Trita i nord, til provinsen Chachapoyas i øst, til distriktet Lonya Chico i sør og til distriktet Conila i vest. Distriktets nasjonale statistikkode er 010509 og hovedstaden er Luya.

## Landsbyer i distriktet Luya

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Luya
Glomfjord Alpinsenter

**Glomfjord alpinsenter** ligger i Glomfjord i Meløy kommune i Nordland. Anlegget er drevet på dugnad, og ingen av de rundt 30 som arbeider i anlegget mottar lønn.

Aftenposten beskriver anlegget som fjordnært.

## Referanser
Sykling under Sommer-OL 2012 – Sprint menn

**Mennenes sykkelsprint** under sommer-OL 2012 fant sted i London Velopark i perioden 4. til 6. august. 

## Resultater

## Eksterne lenker
* https://archive.today/20130105020621/www.london2012.com/cycling-track/event/men-sprint/index.html
Per Swensen

**Per Harald Swensen** (født 18. mars 1947) er en norsk lokalpolitiker (H) som var ordfører i Meløy kommune fra 2011 til 2015.
Peter Dale Scott

**Peter Dale Scott** (født 11. januar 1929) er canadisk-født forhenværende professor i engelsk språk og kultur ved University of California, Berkeley, tidligere diplomat og poet. I den senere tiden har Dale Scott blitt kjent for sine kritiske bøker om amerikansk politikk, spesielt *The Road to 9/11* (2007) og *American War Machine: Deep Politics, the CIA Global Drug Connection, and the Road to Afghanistan* (2010).

### Politiske skrifter
* *The War Conspiracy* (1972, out of print)
* *The Assassinations: Dallas and Beyond* (in collaboration, 1976, ISBN 0-394-40107-7)
* *Crime and Cover-Up: The CIA, the Mafia, and the Dallas-Watergate Connection* (1977, ISBN 0-87867-066-1)
* Introduction to Henrik Kruger's *The Great Heroin Coup: Drugs, Intelligence, & International Fascism* (1980, ISBN 0-89608-031-5)
* *The Iran-Contra Connection* (in collaboration, 1987, ISBN 0-89608-291-1)
* *Cocaine Politics: Drugs, Armies, and the CIA in Central America* (in collaboration, 1991, 1998, ISBN 0-520-21449-8)
* *Deep Politics and the Death of JFK* (1993, 1996, ISBN 0-520-20519-7)
* *Deep Politics Two: Essays on Oswald, Mexico, and Cuba * (1995, 2007, ISBN 0-9790-0994-4)
* *Drugs Oil and War* (2003, ISBN 0-7425-2522-8)
* *The Road to 9/11: Wealth, Empire and the Future of America* (September 2007, ISBN 0-5202-3773-0)
* *The War Conspiracy: JFK, 911, and the Deep Politics of War* (2008 reissue and expansion of 1972 edition) (July 2008, ISBN 978-0980121360)
* *American War Machine: Deep Politics, the CIA Global Drug Connection, and the Road to Afghanistan* (November 2010 – ISBN 978-0742555945)

### Poesi
* *Coming to Jakarta: A Poem About Terror* (1989, ISBN 0-8112-1095-2)
* *Listening to the Candle: A Poem on Impulse* (1992, ISBN 0-8112-1214-9)
* *Crossing Borders: Selected Shorter Poems* (1994, ISBN 0-8112-1284-X)
* *Minding the Darkness: A Poem for the Year 2000* (2000, ISBN 0-8112-1454-0)
* *Mosaic Orpheus* (2009, ISBN 978-0-7735-3506-0)

## Referanser


## Eksterne lenker
* 
*  Hjemmeside
Deep politics discussion forum and video channel:
* http://www.deeppoliticsforum.com
*  -  In his wide-ranging talk, Peter Dale Scott points out similarities that arise when you look at the assassination of JFK and the all events of 9/11. (COPA meeting in Dallas, Texas, November 18, 2006)
* Richard Cheney, Continuity of Government, and 9/11 - VIDEO: A talk by Scott given at the 9/11 Accountability Conference, Chandler, Arizona, February 25, 2007.
* Interview: University of Berkeley about his book: The Road to 911 Video
* Five poems at Jacket Magazine
* Interview from Words Without Borders
* Interview from Electric Politics.
Benjamin Wegner d.y.

**Jacob Benjamin Wegner d.y.** (født 9. desember 1868 i Christiania, død 31. august 1949) var en norsk jurist og embedsmann. Han var politimester i Helgeland, Bodø og Rogaland, og en periode amtmann i Romsdal amt.

## Biografi

Wegner var sønn av trelasthandler Heinrich Benjamin Wegner og Henriette Frederikke Vibe i Oslo. Hans farfar var medeier og  direktør for Blaafarveværket, trelasthandler og godseier Benjamin Wegner d.e. og hans morfar var Frederik Ludvig Vibe. Wegner giftet seg i 1897 med Astrid Johnsen (f. 1875). Ekteparet hadde sønnene Rolf Benjamin (f. 1898) og Sverre Heinrich Aksel (f. 1900). Sønnen Rolf B. Wegner var også politimester og senere sorenskriver. Sønnesønnen Rolf Benjamin Wegner var også politimester. Sønnen Rolf Benjamin utgav en bok om slekten.

Wegner tok examen artium ved latinlinjen på Gjertsens skole og ble cand.jur. med laud i 1891. Han var edsvoren fullmektig i Larvik fra 1892 og var i et drøyt år 1893–1894 konstituert som byfogd i Larvik. 5. mai 1894 fikk han bevilling som overrettssakfører og etablerte egen advokatpraksis i Larvik. Fra 1895 var han konstituert i forskjellige embeder, herunder som byfogd i Brevik i et års tid, byfogd i Porsgrunn i et halvt års tid og politimester og magistrat i Bodø fra 1897. Han ble i begynnelsen av 1898 amtsfullmektig i Romsdals amt, og var også sekretær i amtsskattekommisjonen og regnskapsfører for Reknes hospitalsfond. Han var fra høsten 1900 konstituert som amtmann i Romsdals amt i et år, og ble høsten 1901 beskikket som fogd i Søndre Helgelands fogderi. Høsten 1910 ble han politimester i Helgeland politidistrikt og magistrat i Mosjøen. I 1917 ble han politimester i Rogaland. Han gikk av med pensjon i 1938.

## Referanser
Beleiringen av Breda (1581)

**Beleiringen av [[Breda]]** i 1581 under åttiårskrigen ble utført av spanske tropper under Claude de Berlaimont, herre av Haultepenne, sin kommando. Angrepet kom som en overraskelse fordi en illojal vakt slapp de spanske troppene inn. Han ble bestukket av kong Karl de Gavre som satt fanget i borgen. 

Til tross for motstand fra innbyggerne i Breda klarte fienden å ta de viktige byportene og gå til angrep på rådhuset, tårnet og kirken. Forsvarerne overga seg under den forutsetning at byen ikke skulle bli plyndret. Kampene stoppet, men spanjolene plyndret og massakrerte likevel innbyggerne i byen. 584 innbyggere mistet livet i angrepet. 

## Kilder
* G. G. van der Hoeven (1868) ''Geschiedenis der vesting Breda'', blz. 47-53. Breda: Broese & Comp.
* P.C. Hooft (1642) ''Nederlandsche Historiën'', blz. 784-786. Amsterdam: Louis Elzevier.
* A. J. van der Aa (1845) ''Geschiedkundige beschrijving van de stad Breda en hare omstreken'', blz. 72-78. Gorinchem: J. Noorduyn en Zoon.
* Marcel Tettero, ''Gilles en Charles van Berlaymont.'' Claudius av Berlaymont, herre av Haultepenne, sønn av den sistnevnte, og hans angrep på Breda fortelles her.

## Eksterne lenker
*
Beleiringen av Kaganoi

**Beleiringen av Kaganoi** i 1584 var ett av de siste slagene utkjempet av Toyotomi Hideyoshi i hans forsøk på å overta landområder og makt som Oda Nobunaga hadde hatt og som døde to år tidligere. Oda Nobukatsu var den mest fremtredende av Nobunagas slektninger til å motsette Hideyoshi fremferd.

Hideyoshi bombarderte Oda Nobukatsus fort i Kaganoi, og inntok det snart etterpå.

## Kilder
*Turnbull, Stephen (1998). 'The Samurai Sourcebook'. London: Cassell & Co.
Gerichtsmuseum Bad Fredeburg

**Gerichtsmuseum Bad Fredeburg** er et museum viet til kriminalitetshistorie i bydelen Bad Fredeburg i Schmallenberg i Hochsauerlandkreis i Regierungsbezirk Arnsberg i den tyske delstaten Nordrhein-Westfalen. Det befinner seg i loftsetasjen til Amtsgericht Schmallenberg, *Im Ohle 6*.

Museumet viser også håndhevingen av femedomstolenes dommer og historiske håndehevelser av straffer. Henrettelsesmetoden bålbrenning i forbindelse med hekseprosessene blir vist frem, sammen med en original møblert fengselcelle. Det gamle utstyret og inventaret har til hensikt å bringe den forgagne tiden inn i nåtiden.

Museumsbiblioteket inneholder juridisk litteratur fra 1800-tallet.

## Eksponat

Fil:BadFredeburg-Gerichtsmuseum1-Asio.JPG|Dommerbenk
Fil:BadFredeburg-Gerichtsmuseum2-Asio.JPG|Edskors
Fil:BadFredeburg-Gerichtsmuseum4-Asio.JPG|Bokskrivemaskin
Fil:BadFredeburg-Gerichtsmuseum3-Asio.JPG|Jernkiste til oppbevaring av testamenter


## Referanser
Waldenburg (Attendorn)

**Waldenburg** er en borgruin i nærheten av byen Attendorn i Kreis Olpe i den tyske delstaten Nordrhein-Westfalen. Borgen ble oppført omkring 1100. På 1600-tallet var den for en kort tid en såkalt *kommende* for Den tyske orden.
Supraport

**Supraport** (Latin: *supra* = over, *porta* = dør, italiensk: *soprapporta*, fransk: *dessus-de-porte*) (eller **døroverstykke**) er betegnelsen på et felt med dekorasjon eller et maleri innfelt i panelverket over en dør, ofte en fløydør. Supraporter var mest populære i barokk– og rokokkostilen, hvor hele saler i slott og palasser ofte ble panelt, men fant også anvendelse i klassisismen, historismen og i jugendstilen.

## Referanser
Kurripako

**Kurripako** eller **curripaco** er et arawakspråk som snakkes av rundt 12&nbsp;500 (tall fra 2001) medlemmer av baniwafolket i den nordlige delen av regnskogen i Amazonas. I underkant av 8&nbsp;000 av dem holder til i Colombia, nesten 3&nbsp;500 i Venezuela og litt over 1&nbsp;000 i Brasil. Det er nært beslekta med språket baniwa, og Aikhenvald (1999) regner dem som dialekter av ett og samme språk.

## Eksterne lenker
*
Soester Nequambuch

**Soester Nequambuch** er en tysk lovbok som ble benyttet i byen Soest i hertugdømmet Westfalen i middelalderen. Boken er bevart i et illuminert manuskript som ble skrevet på 1300-tallet, og er oppbevart i Gerichtsmuseum Bad Fredeburg.

## Litteratur
*
Marskalken av Westfalen

**Marskalken av Westfalen** var et embede i form av stedfortrederen til erkebiskopen av Köln i dennes funksjon som hertug av hertugdømmet Westfalen. Embedet ble første gang besatt i 1180  av Adolf I von Dassel og var siste gang besatt i 1482.
Beleiringen av Toyama

**Beleiringen av Toyama** var et slag i Azuchi-Momoyama-perioden (15-tallet) i Japan.

I løpet av august 1585 hadde Toyotomi Hideyoshi ledet sin hær på rundt  soldater mot Sassa Narimasa, en av sine tidligere allierte fra mange år tilbake. I løpet av beleiringen av Toyama, viste Toyotomis kommandant Maeda Toshiie  sine evner og spilte en meget fremtredende rolle i forbindelse med angrepet.

Til slutt ble imidlertid Narimasas forsvar knust, og ga dermed Toyotomi herredømme over Etchū-provinsen.

## Kilder
* *The Samurai Sourcebook*
Sykling under Sommer-OL 2012 – Lagsprint kvinner

**Kvinnenes lagsprint** under sommer-OL 2012 foregikk i London Velopark 2. august. Det var første gang øvelsen var med for kvinner i OL. Storbritannia og Kina satte verdensrekord i kvalifiseringen, men Storbritannia ble deplassert i første runde etter å ha vekslet for tidlig. Det samme skjedde med Kina i gullfinalen, og Tyskland (Kristina Vogel og Miriam Welte) endte dermed opp med gullet.

## Resultater
### Kvalifisering

  Storbritannia satte verdensrekord, men den ble slått av Kina i neste heat.

### Første runde

 Storbritannia ble deplassert fordi de vekslet for tidlig.

### Finaler

 Kina ble deplassert fordi de vekslet for tidlig.

## Eksterne lenker
* https://archive.today/20130103143051/www.london2012.com/cycling-track/event/women-team-sprint/index.html
Sykling under Sommer-OL 2012 – Lagforfølgelse kvinner

**Kvinnenes lagforfølgelse** under sommer-OL 2012 vil finne sted i London Velopark i 3. og 4. august. Dette er første gang dette er en olympisk øvelse for kvinner, tidligere har kun mennene konkurrert i dette under OL.

## Resultater
### Kvalifisering

### Første runde

### Finale

## Eksterne lenker
* 
* https://archive.today/20121206040624/www.london2012.com/cycling-track/event/women-team-pursuit/index.html
Sykling under Sommer-OL 2012 – Lagforfølgelse menn

**Mennenes lagforfølgelse** under sommer-OL 2012 fant sted i London Velopark i 2. og 3. august. Storbritannia vant, og satte verdensrekord med 3:51.659.

## Resultater
### Kvalifisering

### Første runde

### Finale

## Noter


## Eksterne lenker
* 
* https://web.archive.org/web/20120501211431/http://www.london2012.com/cycling-track/event/men-team-pursuit/index.html
Sykling under Sommer-OL 2012 – Keirin menn

**Mennenes keirin** under sommer-OL 2012 fant sted i London Velopark 7. august. Dette er fjerde gang det ble konkurrert i keirin under et OL. 

## Resultater
### Første runde
#### Heat 1

#### Heat 2

#### Heat 3

### Oppsamling
#### Heat 1

#### Heat 2

### Andre runde
#### Heat 1

#### Heat 2

### Finaler

#### 1.–6.-plass

#### 7.– 12.-plass

## Eksterne lenker
* https://archive.today/20121208134904/www.london2012.com/cycling-track/event/men-keirin/index.html
Sykling under Sommer-OL 2012 – Keirin kvinner

**Kvinnenes keirin** under sommer-OL 2012 fant sted i London Velopark 3. august. Dette er første gang kvinner konkurrerer i keirin under et OL, for mennene ble det innført som en olympisk øvelse under sommer-OL 2000.

## Første runde
### Heat 1

### Heat 2

### Heat 3

## Oppsamling (repechages)
### Heat 1

### Heat 2

## Andre runde
### Heat 1

### Heat 2

## Finale

## Eksterne lenker
* 
* https://archive.today/20121208142836/www.london2012.com/cycling-track/event/women-keirin/index.html
Daniel Sørensen

**Daniel Sørensen** er en norsk kampsportutøver og energimontør fra Bergen.

Sørensen har brunt belte i Brasiliansk Jiu-Jitsu (BJJ) og er instruktør ved Bergen Grappling. Han konkurrerer også innen Submission Wrestling (SW).

I 2012 deltok han i *[[Norges beste fighter]]* som hjelpetrener.

## Meritter
*2008:  Gull – Norwegian Open Championships (SW)
*2006:  Sølv – Ghettofights (SW) 
*2009:  Gull – Norwegian Open Championships (BJJ)  
*2009:  Gull –  Grapplers Open Norway (BJJ)
*2009:  Bronse – Ghettofights (SW) 
*2010:  Sølv – Grotta Grappling (SW)

## Eksterne lenker
* Bergen Grappling
* Daniel Sørensen hos Sentrum Ju Jitsu Klubb
Sykling under Sommer-OL 2012 – Lagsprint menn

**Mennenes lagsprint** under Sommer-OL 2012 foregikk i London Velopark 2. august. Storbritannia med Philip Hindes, Chris Hoy og Jason Kenny vant og satte ny verdensrekord to ganger.

## Resultater
### Kvalifisering

 Den olympiske rekorden ble først slått av Russland, deretter Frankrike (i samme heat som Australia), fulgt av Storbritannia i det siste heatet.

### Første runde

 Frankrike satte olympisk rekord i det tredje heatet før Storbritannia satte verdensrekord i fjerde heat.

### Finaler

## Eksterne lenker
* https://archive.today/20121208175730/www.london2012.com/cycling-track/event/men-team-sprint/index.html
Sølvkammerbetjent

En **sølvkammerbetjent** er en som har ansvaret for tilsyn og ettersyn med slottets sølvtøy.
Hans arbeidsoppgaver er å føre nøye lager over både sølv- og gulltøy samt å tilse at alt er skinnende blankt før det settes på plass etter bruk. Når det er selskap og sølv- eller gulltøy skal tas i bruk, er det også sølvkammerbetjenten som teller opp og deler ut alt sølv- eller gulltøy til lakeiene.

## Referanser
Sykling under Sommer-OL 2012 – Omnium kvinner

**Kvinnenes omnium** under sommer-OL 2012 vil finne sted i London Velopark 6. og 7. august. Dette er første gang  omnium gjennomføres som en olympisk øvelse. 

Omnium er en sammenlagtøvelse som består av seks øvelser.

## Sammenlagt

## Enkeltøvelser
### Flying start (en runde) (''Flying lap'')

### 20 km poengritt

### Eliminasjon

### 3000 m individuell forfølgelse

### 10 km scratch

### 500 m temporitt

## Eksterne lenker
* https://archive.today/20130103154955/www.london2012.com/cycling-track/event/women-omnium/index.html
Ida Haukland

**Ida Haukland** (født 4. juni 1981) er en norsk vokalist og er bassist bosatt i Trondheim. Hun er opprinnelig fra Harstad.

Haukland har en bachelor i musikkteknologi og master i rettsvitenskap, og er vokalist i progressiv metal-bandet Triosphere. Hun bruker en Washburn MB5 Mercury-series 5-strengers bass. Som sekstenåring startet hun sitt første band som gitarist, og i 2004 startet hun Triosphere sammen med Marius Silver Bergesen og Ørjan Aare Jørgensen. Hun hadde da spilt i flere band sammen med Jørgensen tidligere.

## Band
* Aurora Borealis
* Draw the Curtains
* DeGustibus
* Vindicta 
* Dominion Red
* Cat Eye
* Triosphere

## Diskografi
### Triosphere

#### Album
**[[Onwards]]* (2006)
**[[The Road Less Travelled]]* (2010)
**[[The Heart of the Matter]]* (2014)

#### Singler/EP-er
**[[Deadly Decadence]]* (2005)
### Cat Eye
**[[Cat Eye (EP)|Cat Eye]]* (2004)
### Dominion Red
**[[Into the Storm]]* (2003)
### Epysode
**[[Fantasmagoria]]* (2013)
### Draw the Curtains
**[[...Drama of Time]]* (2002)

### Deltar også på
* Metal Hammer: *[[Maximum Metal Vol. 152]]* (2010)
* RockHard: *[[Lauschangriff Volume 004]]* (2010)
* Teodor Tuff: *[[Soliloquy]]* (2012)
* Ana: *[[Metal for Charity Project]]* (2017)

## Eksterne lenker
* 
* Ida Haukland hos Metal Archives
* Triosphere nettside 
* Intervju hos Heavy Metal.no
Temecla

***Temecla*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger med to ganske korte stjerter på bakvingen. Oversiden hos hannene er blågrønn-metallisk med smalt svarte ytterkanter, undersiden er ganske mørk brunlig med mørke tverrstriper.

## Utbredelse
Disse artene lever i Sør- og Mellom-Amerika, fra Guatemala til Bolivia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Micandra''-gruppen** – Neotropisk
******** slekten *Temecla* Robbins, 2004
********* *[[Temecla bennetti]]* (Dyar, 1913)
********* *[[Temecla heraclides]]* (Godman & Salvin, 1887)
********* *[[Temecla paron]]* (Godman & Salvin, 1887)
********* *[[Temecla peona]]* (Hewitson, 1874)
********* *[[Temecla sergius]]* (Godman & Salvin, 1887)
********* *[[Temecla tema]]* (Hewitson, 1867)
********* *Temecla* spp. – 3 ubeskrevne arter

## Litteratur

## Eksterne lenker
* 
* Brower, Andrew V. Z. 2007. [''Temecla'' i The Tree of Life Web Project, http://tolweb.org/ http://tolweb.org 
* www.funet.fi – ''Temecla''
* Butterflies of America – *Temecla heraclides* http://butterfliesofamerica.com/temecla_heraclides.htm 
* Butterflies of America – *Temecla peona* http://www.butterfliesofamerica.com/L/temecla_peona.htm
Kannusjärvi

**Kannusjärvi** er en bygd i Övertorneå kommune i Norrbottens län, Sverige. Nabotettsteder er Soukolojärvi og Siekasjärvi.
David Wendelbo Lysne

**David Wendelbo Lysne** (født 23. november 1924, Lærdal, Sogn og Fjordane, død 23. september 2021, Bergen, Vestland) var rektor ved Bergen katedralskole (1974–1991). Han var sønn av Dominikus Lysne (1893-1966) og Kari Wendelbo Rå (1895-1976), giftet seg i 1960 med Anna Kalve Lysne (f. 18. april 1923). Han er bror til Professor i pedagogikk Anders Lysne (f. 21. mai 1926) og Dr. ing. og professor Dagfinn Lysne (1934-2000).

Lysne tok cand.real. eksamen i kjemi  1951. Samme år ble han ansatt som vikar ved Katedralskolen. I årene som fulgte (1952–65) arbeidet han som lektor ved Hordaland fylkeskommunale gymnas, avbrutt av to år ved Eidsvoll landsgymnas. Han var så inspektør ved Bergen Tekniske Fagskole (1965–74), før han avsluttet sin yrkesaktive karriere ved Bergen katedralskole. Lysne ble tildelt Kongens fortjenstmedalje i gull for sitt arbeid som rektor ved Katedralskolen.

## Bibliografi
* Lysne, David W. (1993): *Bergen Katedralskole gjennom 840 år. Et kort streiftog gjennom en lang skolehistorie*.

## Referanser
Paolo Lucio Anafesto

**Paolo Lucio Anafesto** eller **Anafestus Paulucius** skal etter tradisjonen være den første dogen i Republikken Venezia. Han var en adelsmann fra Eraclea, et av de viktigste områdene på den tiden. 

I 697 skal han ha blitt valgt til leder for hele regionen rundt Venezialagunen, for slik å få en slutt på konfliktene i området mellom de ulike tribunene, samt for å koordinere og styrke forsvaret mot langobardene og sørslaverne som truet området.

Han ble imidlertid ikke nevnt i historiske kilder før fra 1000-tallet, men hans eksistens er nok ikke utelukkende en legende.

## Eksterne lenker
* 
* Paolo Lucio Anafesto på Encyclopædia Britannica
Koutojärvi

**Koutojärvi** er en bygd og en innsjø ved länsväg 398 i Hietaniemi socken i den søndre delen av Övertorneå kommune i Norrbottens län, Sverige. Koutojärvi befinner seg i Haparanda retningsnummerområde og har Hedenäset som poststed. Östen Mäkitalo, «mobiltelefoniens far», er født her, akkurat som brødrene Walter (sosiolog) og Sture Korpi (politiker).

Innsjøen Koutojärvi ligger 84 meter over havet og er en del av Keräsjokis avrenningsområde. Koutojärvis areal er 1,4&nbsp;km². Omtrent en kilometer vest for Koutojärvi ligger den litt større innsjøen Penikkajärvi (6,3&nbsp;km²).

## Referanser
Marcello Tegalliano

**Marcello Tegalliano** var etter tradisjonen være den andre dogen i Republikken Venezia. 

Det finnes få historiske kilder om ham som kan bekrefte hans historiske eksistens. Men han skal ha blitt valgt til doge etter sin forgjengers død i 1717, og han skal være den første som tok i bruk tittelen *dux*, som har utviklet seg til tituleringen *doge*.

## Referanser


## Eksterne lenker
*
Grünau

**Grünau** (betoningen ligger på andre stavelse) er en ortsteil langs Dahmes venstre bredd i bydelen Treptow-Köpenick i Berlin. Inntil forvaltningsreformen i 2001 var den en ortsteil i den daværende administrative bydel Köpenick. 

Grünau er kjent for regattastrekningen og strandbadet i strøket *Grünau-Ost*. Berlins lengste gateløp Adlergestell går gjennom Grünau.  

## Strøk i Grünau

* Grünau-West
* Grünau-Ost
* An der Regattastrecke
## Historie
Mellom 1747 og 1753 anla Fredrik II av Preussen landsbyene Müggelheim, Friedrichshagen og Grünau. Området ble fra 1754 kalt *Grüne Aue* av innvandrerne fra Pfalz. Forsøkene på å dyrke vin slik de hadde kunnet i sine hjemtrakter mislyktes i Grünaus kjøligere klima. Innflytterne gikk derfor over til bomullsspinnerier og oppdrett av silkeorm. Sjuårskrigen satte imidlertid en stopper for enhver gunstig utvikling og i 1800 var folketallet nede i 59 personer. Etterhvert kom det båtbyggerier og vaskeribedrifter til stedet.

Theodor Fontane beskrev i *[[Vandringer gjennom Mark Brandenburg]]* det idylliske Grünau. Utviklingen av vannsporten på 1800-tallet førte til at området ble et populært utfluktssted og det ble bygget båthus og vertshus. Velstående borgere bygget villaer og sommerhus langs elven Dahme. I 1900 hadde Grünau 25 000 innbyggere. 

Grünau ble innlemmet i Stor-Berlin i 1920. Alexander Futran og andre som i 1920 forsvarte Weimarrepublikken under Kappkuppet, ble stilt for standrett i Köpenick av frikorpsene og deretter henrettet. En minnestein over ofrene for Kappkuppet er satt ned ved Grünau stasjon.

Waldfriedhof Grünau (Grünau skogsgravlund) ble anlagt i 1921 og har bl.a. gravplasser for falne i den første verdenskrigen.

Regattastrekningen i Grünau var arena for ro- og padlekonkurransene under sommer-OL 1936. Et vannsportmuseum er knyttet til rostadion i Regattastrasse 191.

I perioden for Tysklands deling fra 1945 til 1990 lå Grünau i Øst-Berlin.

## Bilder

Fil:Funkhaus Gruenau 2010.jpg |Funkhaus Grünau er oppført som båthus, men tjente fra 1945 til 1959 som kringkastingshus
Fil:Clp 20080826 KT4D Sportpromenade.jpg |Schmöckwitz-Grünauer Uferbahn (linje 68) går gjennom Grünau
Fil:Clp 20080826 Bf Berlin-Grünau EG.jpg |Grünau stasjon
Fil:Kapp Putsch memorial, Berlin-Grünau.jpg |Minnesteinen over ofrene for Kappkuppet
Fil:Regattastrecke 1000m.JPG |1000-metersmerket på regattabanen


## Referanser



## Eksterne lenker
* 
* Internettside til bydelen Treptow-Köpenick Besøkt 27. april 2012
Hirvijärvi

**Hirvijärvi** er en bygd og en innsjø ved riksväg 98 i Övertorneå kommune i Norrbottens län i Sverige. Den ligger omtrent 25 km fra grensen med Finland og 10 km sør for polarsirkelen. Hirvijärvi befinner seg i Övertorneå retningsnummerområde og har Överkalix som poststed. I 1780 ble Isak Hansson skattlagt for nybrottet Hirvijärvi nr. 1. Hovedsakelig har innbyggerne fått sine inntekter fra jord- og skogsbruk. 

Innsjøen ligger 117 meter over havet, og navnet kommer fra ordene *hirvi*, som betyr «elg», og *järvi*, som betyr «sjø». Den har et areal på 3,9&nbsp;km².

## Referanser